Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1427

6. évfolyam Fejlesztési feladatok – A XX. század alapvetõ zenei irányzatainak megismerése. – Az eddig tanult zenei anyag készségszintû alkalmazása. Ajánlott tananyag – a nónakkordok – a moduláció és a hangnemek kezelése a XX. sz. elején – késleltetések, alterációk szokatlan módjai – a harmóniai vonzások átalakulása, átalakítása – az eddig tanult zenei anyag készségszintû alkalmazása – a XX. századi stíluskörhöz tartozó formatani és harmóniai ismeretek pl. Debussy, Liszt, Puccini, a 2. bécsi iskola, Bartók és Kodály mûvein keresztül. Követelmény Tájékozódjon a tanult XX. századi stílus harmóniai és formatani jelenségeiben. Tudja részletesen elemezni kottából a tanult harmóniákat, zenei formákat. A tanult harmóniai fordulatokat diktálás után, illetve fejbõl mintapéldákkal zongorázni és/vagy lejegyezni. Az év végi vizsga ajánlott anyaga: – Két példa lejegyzése számozott basszussal, négy szólamban. – Mintapéldák (késleltetésekkel, alterációkkal is) zongorázása 4#, 4b elõjegyzésig. – A tanult zenei formák felismerése hallás után. – Harmóniai és formai elemzés készítése egy addig még nem tanult mû részletérõl (kottából). További ajánlott tananyag évfolyambontás nélkül Bárdos L.: Hangzatgyakorló I–II. (EMB Z. 60095/1–2.) Dobszay L.: A hangok világa V–VI. (EMB Z. 6458–6459) Dobszay L.: Mozart–album hegedûsöknek (EMB Z. 4726, 5946) Frank O.: Hangzó zeneelmélet (TK ISBN 963 18, 2378 4) Gárdonyi Z.: Elemzõ formatan (EMB Z. 3995) Kesztler L.: Összhangzattan (EMB Z. 1184) Ligeti Gy.: Klasszikus összhangzattan (Zenemûkiadó Bp. 1954.) Ligeti Gy.: A klasszikus harmóniarend I–II. (Zenemûkiadó Bp. (Hármas–, négyeshangzatok) 1956.) Pálfalvi J.: Bach Brandenburgi versenyei (EMB Z. 5971) A. Schönberg: A zeneszerzés alapjai (EMB Z. 6248) Weiner L.: A hangszeres zene formái (EMB Z. 1082) Weiner L.: Az összhangzattan elõkészítõ Iskolája (EMB Z. 1104) Követelmények a továbbképzõ évfolyamok elvégzése után A tanuló ismerje – a bécsi klasszikus funkciós zene harmónia– és formavilágának alapvetõ jelenségeit, – fel hallás után a tanult zenei formákat, – fel hallás után és nevezze meg a tanult harmóniai fordulatokat. A tanuló legyen képes – az általa tanult hangszeres darabokban a tanult zenei formákat felismerni, az elméleti ismereteket az elõadásban tudatosan alkalmazni, – a tanult zenei formákat részletesen elemezni kottából, – egyszerûbb zenei anyagban ének–zongora együtt–játékra, – diktálás után a tanult harmóniai fordulatokat zongorázni. A tanuló tudja – diktálás után a feldolgozott harmóniai fordulatokat fokszámokkal, számozott basszussal vagy négyszólamúságban lejegyezni (szûk fekvésben), – egyszeri hallás után a tipikus zenei formákat vázlatosan, illetve többszöri hallás után részletesen elemezni, – az összetett autentikus kadenciát (4#, 4b elõjegyzésig) emlékezetbõl, illetve példákat játszani, diktálás után zongorázni (4#, 4b elõjegyzésig). A tanuló ismerje meg – a reneszánsz modális harmóniai fordulatokat (motetták alapján), – a barokk polifon szerkesztésmódokat (Bach–invenciók és –fúgák alapján), – a diatonikus összhangzattant, s egy–egy jellegzetes alterációt a stíluskörön belül, – a romantikus kis formákat, elsõsorban dalokon és zongoradarabokon keresztül, – a XX. század alapvetõ zenei irányzatait. A tanuló legyen képes – a különbözõ tanult stílusok harmóniai és formatani jelenségeiben tájékozódni, – kottából a tanult harmóniákat, zenei formákat részletesen elemezni, – a tanult harmóniai fordulatokat diktálás után, illetve fejbõl mintapéldákat zongorázni. A tanuló tudja – alkalmazni a zenelmélet tárgyban szerzett (formai, harmóniai, dallami) ismereteit az új, vagy a tanult hangszeres darabok elemzése során. A mûvészeti záróvizsga követelményei A vizsga részei Írásbeli és szóbeli vizsga A vizsga feladatait az iskola állítja össze a feladatok alapján vagy a helyi pedagógiai programja alapján hasonló követelményszintû feladatsort állít össze. A vizsga tantárgya és idõtartama Zeneelmélet tantárgy Az írásbeli vizsga idõtartama minimum 45 perc. A szóbeli vizsga idõtartama minimum 10 perc. A vizsga tartalma Írásbeli vizsga – Négyszólamú példa számozott basszusának lejegyzése 4#, 4b elõjegyzésig. – Számozott basszus kidolgozása négy szólamban, szûk és tág fekvésben. Szóbeli vizsga – minta példa zongorázása diktálás után – Formatani elemzés kottakép után. A vizsga értékelése Általános zeneelméleti ismeretek alkalmazása (felhangok, hangközök, akkordok, a négyszólamúság szabályai) Zenetörténeti tájékozottság, stílusismeret. A tanult formai ismeretek alkalmazása. A tananyag feldolgozásához szükséges kötelezõ (minimális) taneszközök Jól hangolt zongora, Tábla (ötvonalas és sima), Jó minõségû audio– és videoberendezés, KAMARAZENE TANSZAK KAMARAZENE Az alapfokú mûvészetoktatási intézményben folyó kamarazene/társasének–tanítás – különösen a nem zenei pályára készülõ tanulók esetében – az oktató–nevelõ munka egyik legfontosabb tevékenysége. A kamarazenei attitûd elsajátításához szükséges, hogy a tanuló rendelkezzen olyan személyes (fizikai és érzelmi), hangszeres és vokális kompetenciákkal, melyek nélkül a közösségi zenélés hatékony elsajátítása nem képzelhetõ el. A kamarazene tantárgy alá tartozik a 2 fõ feletti, tetszõleges összeállítású hangszeres és/vagy vokális szólamokból álló együttes. A kamarazene fõtárgyként az alapfokú hangszeres vagy vokális évfolyamok elvégzése után, de kötelezõen választható, vagy választható tantárgyként is tanulható. A kamarazene tanítás célja feladatai Adjon lehetõséget a zene aktív mûvelésére és a kamarazene–irodalom megismerésére. Képezzen a közösségi együttmuzsikálásra érzékeny, önálló zenei elgondolással bíró, alkotó muzsikusokat. A kamarazenéléshez nélkülözhetetlen figyelemmegosztó és alkalmazkodóképesség fejlesztésével járuljon hozzá a tanulók személyiségének, egyéniségének formálásához. Használja ki az együttmuzsikálás közösségformáló erejét, növelje a tanulók egymás iránti felelõsségérzetét, használja ki a társas muzsikálás által nyújtott biztonságérzetet a szorongó tanulók gátlásainak feloldására. Fejlessze a zenei hallást, az intonációs készséget, alakítsa és tudatosítsa a kamarazenei hallás fontosságát. Gyakoroltassa rendszeresen a laprólolvasást, törekedjék a zenei anyag folyamatos, kottahû, zeneileg igényes megszólaltatására. Tanítsa meg a tanulókat tájékozódni a partitúrában. A tananyag megválasztásával a lehetõségekhez mérten igyekezzék sokoldalú képet adni az eltérõ létszámú és hangszerösszeállítású együttesekrõl. Törekedjen a mûvek által a kamarairodalomban fellelhetõ zenei stílusok, mûfajok lehetõ legszélesebb spektrumából választani. Készítse fel a tanulókat amatõr kamaraegyüttesben való közremûködésre, tegye képessé õket a kamarazene önálló mûvelésére, a szólamok önálló, technikailag és zeneileg igényes elsajátítására és megszólaltatására. Fejlesztési feladatok A kamarazene–oktatásban az évfolyamok fejlesztési követelményei a résztvevõk egyéni tudásszintjétõl, a hangszeres/vokális szólamok adott tanévre vonatkozó összeállításától függenek ezért minden kamaracsoportra érvényes, éves szintekre lebontott fejlesztési követelményeket nem lehet megadni. Az alábbiakban a fejlesztési feladatokat a kamarazenélésre jellemzõ ismeretek és készségek szerint csoportosítva soroljuk fel, avval, hogy a képzés során ezek kialakítása és szintjének fejlesztése a képzés célja. A társas muzsikálás gyakorlati ismeretei – Beintés–leintés. – Közös levegõvétel és intés. – Az „avizó” fogalma, sebességének tempó–meghatározó szerepe. – Intés felütéssel való kezdésre. – Lassítás, gyorsítás jelzése az intések sûrítésével, ritkításával, az alapegység megváltoztatásával. – A kamaraegyüttes elhelyezkedésének szempontjai. – A kottaállványok megfelelõ magassága. A kottaképre vonatkozó ismeretek – Tájékozódási pontok: zifferek, ütemszámozás, betûjelzések. – Generál szünet, tacet, több ütemes szünetek jelzése. – Vi–de jel. – A másik szólam apró kottával történõ megjelenése. – Játék partitúrából. A hangolással, intonációval összefüggõ ismeretek – A hangolás módja az adott hangszer sajátosságaiból kiindulva – A saját hangszer és a kamarapartnerek hangszerének hangolása. (C–hangolású illetve transzponáló jellege.) – Transzponálás, a transzpozíció fogalma. – A saját hangszer és a kamarapartnerek hangszerének intonációs és egyéb jellemzõi. – A saját hangszer intonációs hibáinak javítási lehetõségei (levegõmennyiség, szájtartás, kéztartás, vonótartás–módosítás, segéd– illetve tisztítófogások). – A vokális intonációban a temperált hangszerekhez való alkalmazkodás elsajátítása – A vokális intonáció és az adott elõadóterem akusztikai kapcsolata – Az akusztikus intonáció alapvetõ tudnivalói. – A hangológép jelzései. Ritmikai tudnivalók – Izo és hetero ritmikus játék szólamon belül és a szólamok között A hemiola értelmezése, játékmódja. – Ütemmutató nélküli kotta, bonyolult átkötött ritmusok, komplementer ritmusok. A zenei stílusokra, mûfajokra vonatkozó ismeretek – A játszott mûvek formája, harmóniai világa – A játszott mûvek elhelyezése a zenetörténetben. – A disszonancia–konszonancia fogalma, felismerése, megvalósítása. – Homofon zene. – Polifon zene. – Izoritmikus zene. – Kánon, imitáció, fúga. – Cantus firmus. – Consort–muzsika. – A leggyakoribb reneszánsz, barokk és klasszikus tánctételek, táncpárok (pavane–gaillarde, gavotte, saltarello, intrada, rigaudon, sarabande, musette, bourrée, menüett stb.). – Ellenszólam. – Basso continuo. – A kamarazene–irodalom leggyakoribb mûfajai: triószonáta, fúvósötös, vonósnégyes, stb. – A kortárs zene által használt kottagrafikus jelek zenei jelentése A kamarazenei játékkal összefüggõ képességek, készségek fejlesztése – Lapról olvasás. – A belsõ hallás fejlesztése. – Intonációs készség. – Az improvizációs készség fejlesztése (reneszánsz és barokk mûvekben, jazz–zenében). – A figyelem megosztása a saját és a többi szólam, illetve az összhangzás közt. – Alkalmazkodás a hangképzés, dinamika, karakter, stílus stb. terén.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes